CELEX: 62010CN0085
Language: sk
Date: 2010-02-12 00:00:00
Title: Vec C-85/10: Návrh na začatie prejudiciálneho konania, ktorý podal Tribunal Supremo (Španielsko) 12. februára 2010 — Telefónica Móviles España SA/Administración del Estado, Secretaría de Estado de Telecomunicaciones

22.5.2010   
            
            
               SK
            
            
               Úradný vestník Európskej únie
            
            
               C 134/17
            
         Návrh na začatie prejudiciálneho konania, ktorý podal Tribunal Supremo (Španielsko) 12. februára 2010 — Telefónica Móviles España SA/Administración del Estado, Secretaría de Estado de Telecomunicaciones
   (Vec C-85/10)
   2010/C 134/26
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Supremo
   
      Účastníci konania pred vnútroštátnym súdom
   
   
      Odvolateľka: Telefónica Móviles España SA
   
      Odporkyne: Administración del Estado, Secretaría de Estado de Telecomunicaciones
   
      Prejudiciálne otázky
   
   
               1.
            
            
               Má sa článok 11 ods. 2 smernice Európskeho parlamentu a Rady 97/13/ES (1) z 10. apríla 1997 o spoločnom rámci pre všeobecné povolenia a individuálne licencie v sektore telekomunikačných služieb … a osobitne požiadavka zabezpečenia optimálneho využitia obmedzených zdrojov a podpory inovačných služieb vykladať v tom zmysle, že bránia vnútroštátnej úprave, ktorá oddeľuje úhradu vyberanú z tohto druhu zdrojov (rezervačný poplatok za verejnú rádiovú frekvenciu) od osobitného cieľa, na ktorý bola predtým výslovne určená (financovanie výskumu a vzdelávania v oblasti telekomunikácií, ako aj plnenie záväzkov služby vo verejnom záujme), bez toho, aby bola určená na iný cieľ?
            
         
               2.
            
            
               Bráni citovaný článok 11 ods. 2 a osobitne požiadavka zabezpečenia optimálneho využitia obmedzených zdrojov a podpory inovačných služieb vnútroštátnej právnej úprave, ktorou sa bez zrejmého odôvodnenia podstatne zvýši poplatok za digitálny systém DCS-1800, pričom poplatok za analógové systémy prvej generácie, ako napríklad systém TACS, zostane nezmenený?
            
         
      (1)  Ú. v. ES L 117, s. 15.